Държавен вестник, бр. 1, 2009 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  1
Чл. 82. (1) Животни, които са болни или има
съмнение за някое инфекциозно заболяване, не
могат да се допускат в обекта.
(2) Ако по време на престоя на животното в
пансиона възникне съмнение, че е заразено или
болно, трябва да се потърси възможно най-бър-
зо ветеринарномедицинска помощ и собстве-
никът да бъде информиран.
(3) Съмнителното за заболяване животно или
клинично доказани болни животни се изолират
от останалите в отделно помещение.
(4) Всички животни, които са били в кон-
такт със заразеното животно, се поставят под
наблюдение.
(5) Местата за изолиране на съмнителните
или заразените животни трябва да са отделени,
а външните изолатори трябва да се намират поне
на десет метра от някое от другите помещения
в обекта.
Чл. 83. (1) Помещенията за настаняване на
животните трябва да се почистват и да се дезин-
фекцират редовно.
(2) Всички помещения/изолатори и дворове
трябва да се почистват поне веднъж на ден.
(3) Всички използвани постелки, приспособ-
ления и неизядена храна трябва да бъдат пре-
махнати преди почистването и измиването.
(4) Използваните постелки и неизядена хра-
на трябва да бъдат поставени в запечатани кон-
тейнери и по-късно да бъдат изхвърлени.
(5) След почистването местата за спане тряб-
ва да се подсушат.
Чл. 84. (1) Дезинфекцирането на помеще-
нията за настаняване и на клетките трябва да
се извършва всеки път, когато те се освобож-
дават, или на всеки седми ден, като тогава
дезинфекцията се извършва с медицински де-
зинфектанти.
(2) След дезинфекцирането съдовете трябва
да се измият с оглед избягването на отравяне.
При извършване на дезинфекцията трябва да се
спазват инструкциите на производителя.
(3) Всички съдове, използвани за хранене и
поене на животните, трябва да се почистват все-
кидневно.
Чл. 85. (1) В пансионите редовно се извърш-
ва контрол на вредителите—бълхи, кърлежи,
мухи, комари и гризачи.
(2) Използваните за контрола на вредители-
те препарати трябва да са предписани от вете-
ринарния лекар и да се спазват инструкциите
на производителя.
Чл. 86. Забранява се употребата на дезинфек-
танти, съдържащи фенол, в помещенията или
за приборите за котки.
Чл. 87. (1) Кучешките и котешките колибки
трябва да се заключват.
(2) Всички индивидуални колибки трябва да
са снабдени с ключалки, които животните да не
могат да отварят.
(3) Всички използвани методи за сигурност
трябва да позволяват свободно влизане и изли-
зане на животните и на персонала от сградите
в случай на опасност.
Чл. 88. (1) Около всички обекти за настанява-
не трябва да има допълнителна ограда, предпаз-
ваща от бягство на животните, която трябва да:
1. е висока поне 1,8 метра;
2. е направена по начин, който не позволява
на кучетата да копаят под нея;
3. е изградена по начин, непозволяващ ка-
терене.
(2) Външните стени на обекта могат да слу-
жат като външна ограда, при условие че не
позволяват бягството на животните.
Чл. 89. (1) На настанените в обекта кучета
се осигурява всекидневна разходка, която може
да бъде под формата на:
1. осигуряване на достъп на кучетата до зо-
ната за разходка и упражнения поне два пъти
дневно, и/или
2. осигуряване на минимум 10-минутна раз-
ходка на кучетата поне два пъти дневно.
(2) За кучета, които са настанени в огражде-
ния с големина над двайсет метра, не се изиск-
ват допълнителни разходки и упражнения ос-
вен в случаите, когато престоят им е за повече
от четири седмици.
(3) По време на разходките/упражненията
трябва да се вземат мерки, за да се предотвра-
ти възможността за бягство на животните,
както и нападения или наранявания от други
животни.
(4) За по-активните или по-старите кучета
може да се изисква повече или по-малко от
общите упражнения.
(5) През деня кучетата могат да бъдат раз-
хождани съобразно изискванията и след писме-
но разрешение от собственика.
(6) Кучетата не трябва да се разхождат из-
вън рамките на сградите/обекта заради тяхната
безопасност, освен ако:
1. са на каишка през цялото време;
2. са под надзора на пълнолетно лице;
3. не повече от две кучета могат да бъдат
разхождани от един човек;
4. има писмено разрешение от собственика.
(7) Котките не трябва да бъдат разхождани
с други котки освен с такива, с които се разби-
рат, и след съгласието на собственика.
Чл. 90. (1) Помещенията за настаняване на
кучета и котки трябва да бъдат проектирани,
конструирани, обслужвани и поддържани по
начин, който гарантира добро здравословно
състояние и добри условия за живот на живот-
ните и предотвратява бягството им.
(2) Настаняването трябва да осигури защита
от атмосферните условия (вятър, дъжд, слънце
и други неблагоприятни климатични условия),
вредители и безпокойство от други животни.
(3) Материалите за изграждане на поме-
щенията трябва да се поддържат и почистват
лесно, да осигуряват стабилност и да не са
токсични.